અષાઢી બીજ, ૨૦૧૩ – ગુરુકુલ પરંપરાના સંસ્થાપક સદ્‌ગુરુ શાસ્ત્રીજી મહારાજ શ્રી ધર્મજીવનદાસજી સ્વામીની ૧૧૨મી જન્મજયંતી ગુરુકુલ પરિવારે વિશેષ ભજન-સ્મરણ, ધૂન અને મંત્ર-લેખન અને ગુણાનુવાદ સભા સાથે ઉજવી હતી.વિશેષમાં અષાઢી બીજ એટલે ભારત વર્ષનો સુપ્રસિદ્ધ રથયાત્રાનો દિવસ. આ દિવસે જગન્નાથ પુરીમાં અતિ વિશાળ રથયાત્રાનું આયોજન કરવામાં આવે છે. ભારતભરમાં અનેક તીર્થધામોમાં પણ ભક્તિભાવ અને હર્ષોલ્લાસ સાથે રથયાત્રાનું આયોજન કરવામાં આવે છે. સદ્‌ગુરુવર્ય શાસ્ત્રી શ્રી માધવપ્રિયદાસજી સ્વામીની પ્રેરણાથી, ગુરુકુલ અમદાવાદ દ્વારા દર વર્ષે પરમ પૂજ્ય શાસ્ત્રીજી મહારાજની સ્મૃતિમાં રથયાત્રાનું આયોજન કરાવામા આવે છે. જેમાં હજારો ભાવિક ભક્તો સાથે અનેક ધાર્મિક - સામાજિક સંસ્થાઓ અને અન્ય ધર્મોના અનુયાયીઓ પણ ભાવનાથી જોડાય છે.